title: Eiropas Parlamenta un Padomes Direktīva 2008/27/EK ( 2008. gada 11. marts ), ar ko Direktīvu 2001/18/EK par ģenētiski modificētu organismu apzinātu izplatīšanu vidē groza attiecībā uz Komisijai piešķirtajām ieviešanas pilnvarām

text:
               20.3.2008

               LV

               Eiropas Savienības Oficiālais Vēstnesis

               L 81/45

      EIROPAS PARLAMENTA UN PADOMES DIREKTĪVA 2008/27/EK
   (2008. gada 11. marts),
   ar ko Direktīvu 2001/18/EK par ģenētiski modificētu organismu apzinātu izplatīšanu vidē groza attiecībā uz Komisijai piešķirtajām ieviešanas pilnvarām
   EIROPAS PARLAMENTS UN EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 95. pantu,
   ņemot vērā Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   pēc apspriešanās ar Reģionu komiteju,
   saskaņā ar Līguma 251. pantā noteikto procedūru (2),
   tā kā:

               (1)

               Eiropas Parlamenta un Padomes Direktīvā 2001/18/EK (3) ir paredzēts, ka konkrēti pasākumi ir jāpieņem saskaņā ar Padomes Lēmumu 1999/468/EK (1999. gada 28. jūnijs), ar ko nosaka Komisijai piešķirto ieviešanas pilnvaru īstenošanas kārtību (4).

               (2)

               Lēmumu 1999/468/EK grozīja ar Lēmumu 2006/512/EK, ar kuru ieviesa regulatīvo kontroles procedūru, kas izmantojama, pieņemot pasākumus, kuri ir vispārīgi un kuru mērķis ir grozīt nebūtiskus elementus pamataktā, kas pieņemts saskaņā ar Līguma 251. pantā noteikto procedūru, inter alia, svītrojot dažus no šiem elementiem vai papildinot šo aktu ar jauniem nebūtiskiem elementiem.

               (3)

               Saskaņā ar Eiropas Parlamenta, Padomes un Komisijas Deklarāciju (5) par Lēmumu 2006/512/EK, lai regulatīvo kontroles procedūru piemērotu jau tiem spēkā esošajiem tiesību aktiem, kas ir pieņemti saskaņā ar Līguma 251. pantā noteikto procedūru, šie tiesību akti ir jāpielāgo saskaņā ar spēkā esošajām procedūrām.

               (4)

               Komisija būtu jāpilnvaro pieņemt pasākumus, kas nepieciešami Direktīvas 2001/18/EK īstenošanai. Šie pasākumi ir paredzēti, lai pielāgotu dažus pielikumus, noteiktu paziņošanas kritērijus un minimālos sliekšņus. Šie pasākumi, kuri ir vispārīgi un kuru mērķis ir grozīt nebūtiskus Direktīvas 2001/18/EK elementus, inter alia, to papildinot ar jauniem nebūtiskiem elementiem, jāpieņem saskaņā ar Lēmuma 1999/468/EK 5.a pantā paredzēto regulatīvo kontroles procedūru.

               (5)

               Tādēļ būtu atbilstīgi jāgroza Direktīva 2001/18/EK.

               (6)

               Tā kā grozījumi, ko Direktīvā 2001/18/EK veic ar šo direktīvu, ir tehniski un attiecas vienīgi uz komitejas procedūru, dalībvalstīm tie nav jātransponē. Tādēļ nav nepieciešams pieņemt attiecīgus noteikumus,

         IR PIEŅĒMUŠI ŠO DIREKTĪVU.
   1. pants
   Grozījumi
   Ar šo Direktīvu 2001/18/EK groza šādi.

               1)

               Direktīvas 16. panta 2. un 3. punktu aizstāj ar šādiem punktiem:
               “2.   Ir jānosaka kritēriji un informācijas prasības, kas minētas 1. punktā, kā arī visas prasības, kas attiecas uz dokumentācijas kopsavilkumu. Pasākumus, kas paredzēti, lai grozītu nebūtiskus šīs direktīvas elementus, to papildinot, pieņem pēc apspriešanās ar attiecīgo zinātnisko komiteju saskaņā ar regulatīvo kontroles procedūru, kas minēta 30. panta 3. punktā. Kritēriji un prasības informācijai ir tādas, ka nodrošina augsta līmeņa drošību cilvēku veselībai un videi un pamatojas uz pieejamo šādas drošības zinātnisko pierādījumu un pieredzi, kas iegūta līdzīgu ĢMO izplatīšanā.
               Prasības, kas noteiktas 13. panta 2. punktā, aizstāj ar tām, kas pieņemtas atbilstīgi pirmajai daļai, un piemēro kārtību, kura noteikta 13. panta 3., 4., 5. un 6. punktā un 14. un 15. pantā.
               3.   Pirms sāk īstenot 30. panta 3. punktā noteikto regulatīvo kontroles procedūru, kas attiecas uz lēmumu par 1. punktā minētajiem kritērijiem un prasībām informācijai, Komisija priekšlikumu dara pieejamu sabiedrībai. Sabiedrība 60 dienās var iesniegt Komisijai atsauksmes. Komisija visas atsauksmes kopā ar analīzi nosūta komitejai, kas izveidota, ievērojot 30. pantu.”

               2)

               Direktīvas 21. panta 2. punktu aizstāj ar šādu punktu:
               “2.   Attiecībā uz tādiem produktiem, kuros nevar izslēgt nejaušas vai tehniski nenovēršamas atļautu ĢMO pēdas, var noteikt zemāko slieksni, zem kura šie produkti nav jāmarķē saskaņā ar 1. punktu.
               Sliekšņu līmeņus nosaka atbilstīgi attiecīgajam produktam. Pasākumus, kas ir paredzēti, lai grozītu nebūtiskus šīs direktīvas elementus, to papildinot, pieņem saskaņā ar regulatīvo kontroles procedūru, kas minēta 30. panta 3. punktā.”

               3)

               Direktīvas 21. panta 3. punktu aizstāj ar šādu punktu:
               “3.   Attiecībā uz tiešai apstrādei paredzētiem produktiem, kas satur nelielu daudzumu atļauto ĢMO, nepiemēro 1. punktu, ja atļauto ĢMO īpatsvars produktos nepārsniedz 0,9 % vai zemākus sliekšņus un to klātbūtne ir nejauša vai tehniski nenovēršama.
               Var noteikt sliekšņu līmeņus, kas minēti pirmajā daļā. Pasākumus, kas paredzēti, lai grozītu nebūtiskus šīs direktīvas elementus, to papildinot, pieņem saskaņā ar 30. panta 3. punktā minēto regulatīvo kontroles procedūru.”

               4)

               Direktīvas 23. panta 2. punktu aizstāj ar šādu punktu:
               “2.   60 dienu laikā, sākot no dienas, kad ir saņemta dalībvalsts nosūtītā informācija, pieņem lēmumu par pasākumu, kuru veikusi šī dalībvalsts saskaņā ar 30. panta 2. punktā minēto regulatīvo procedūru. Aprēķinot 60 dienu laikposmu, neņem vērā to laikposmu, kad Komisija gaida turpmāko informāciju, kuru tā var būt pieprasījusi paziņojuma iesniedzējam, vai atzinumu no zinātniskās(-ajām) komitejas(-ām), ar kuru(-ām) Komisija ir apspriedusies. Atzinumu(-us) no zinātniskās(-ajām) komitejas(-ām), ar kuru(-ām) Komisija ir apspriedusies, tā gaida ne ilgāk kā 60 dienas.
               Līdzīgi neņem vērā laiku, kurā Padome pieņem lēmumu saskaņā ar 30. panta 2. punktā minēto regulatīvo procedūru.”

               5)

               Direktīvas 26. panta 2. punktu aizstāj ar šādu punktu:
               “2.   Paredz nosacījumus 1. punkta īstenošanai, nedublējot spēkā esošajos Kopienas tiesību aktos ietvertos marķējuma noteikumus vai neradot pretrunas ar tiem. Pasākumus, kas ir paredzēti, lai grozītu nebūtiskus šīs direktīvas elementus, to papildinot, pieņem saskaņā ar 30. panta 3. punktā minēto regulatīvo kontroles procedūru. To darot, pēc vajadzības būtu jāņem vērā marķējuma noteikumi, ko dalībvalstis ir izstrādājušas saskaņā ar Kopienas tiesību aktiem.”

               6)

               Direktīvas 27. pantu aizstāj ar šādu pantu:
               “27. pants
               Pielikumu pielāgošana tehnikas attīstībai
               Pielāgojumus tehnikas attīstībai, kas ir paredzēti, lai grozītu nebūtiskus šīs direktīvas elementus, II pielikuma C un D iedaļā, III līdz VI pielikumā un VII pielikuma C iedaļā veic saskaņā ar 30. panta 3. punktā minēto regulatīvo kontroles procedūru.”

               7)

               Direktīvas 30. panta 3. punktu aizstāj ar šādu punktu:
               “3.   Ja ir atsauce uz šo punktu, piemēro Lēmuma 1999/468/EK 5.a panta 1. līdz 4. punktu un 7. pantu, ņemot vērā tā 8. pantu.”

               8)

               Direktīvas II pielikuma pirmo daļu aizstāj ar šādu daļu:
               “Šajā pielikumā ir vispārīgi aprakstīts sasniedzamais mērķis, apsveramie elementi un vispārīgie principi, kā arī metodoloģija, kas jāievēro, lai veiktu 4. un 13. pantā minēto vides risku novērtēšanu. Piezīmes attiecībā uz tehniskajiem norādījumiem var izstrādāt saskaņā ar 30. panta 2. punktā minēto regulatīvo procedūru, lai sekmētu šā pielikuma īstenošanu un skaidrošanu.”

               9)

               Direktīvas IV pielikuma ievaddaļu aizstāj ar šādu tekstu:
               “Šajā pielikumā ir vispārīgi aprakstīta papildu informācija, kas jāsniedz sakarā ar paziņojumu par laišanu tirgū, un informācija par marķējuma prasībām attiecībā uz tirgū laižamiem produktiem, kas satur ĢMO vai sastāv no tiem, un ĢMO, uz kuriem saskaņā ar 2. panta 4. punkta otro daļu minētās prasības neattiecas. Piezīmes attiecībā uz tehniskajiem norādījumiem saistībā ar, inter alia, produkta plānotās izmantošanas aprakstu var izstrādāt saskaņā ar 30. panta 2. punktā minēto regulatīvo procedūru, lai sekmētu šā pielikuma īstenošanu un skaidrošanu. Prasības, kas 26. pantā noteiktas to organismu etiķetēm, uz kuriem minētās prasības neattiecas, izpilda, norādot attiecīgus lietošanas ieteikumus un ierobežojumus:”

               10)

               Direktīvas VII pielikuma pirmo un otro daļu aizstāj ar šādu daļu:
               “Šajā pielikumā ir vispārīgi aprakstīts 13. panta 2. punktā, 19. panta 3. punktā un 20. pantā minētā monitoringa plāna izstrādes mērķis un vispārīgie principi. Piezīmes attiecībā uz tehniskajiem norādījumiem var izstrādāt saskaņā ar 30. panta 2. punktā minēto regulatīvo procedūru, lai sekmētu šā pielikuma īstenošanu un skaidrošanu.”

         2. pants
   Stāšanās spēkā
   Šī direktīva stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   3. pants
   Adresāti
   Šī direktīva ir adresēta dalībvalstīm.

      Strasbūrā, 2008. gada 11. martā

            Eiropas Parlamenta vārdā —

            priekšsēdētājs

         H.-G. PÖTTERING

            Padomes vārdā —

            priekšsēdētājs

         J. LENARČIČ

      (1)  OV C 161, 13.7.2007., 45. lpp.

      (2)  Eiropas Parlamenta 2007. gada 14. novembra Atzinums (Oficiālajā Vēstnesī vēl nav publicēts) un Padomes 2008. gada 3. marta Lēmums.

      (3)  OV L 106, 17.4.2001., 1. lpp. Direktīvā jaunākie grozījumi izdarīti ar Regulu (EK) Nr. 1830/2003 (OV L 268, 18.10.2003., 24. lpp.).

      (4)  OV L 184, 17.7.1999., 23. lpp. Lēmumā grozījumi izdarīti ar Lēmumu 2006/512/EK (OV L 200, 22.7.2006., 11. lpp.).

      (5)  OV C 255, 21.10.2006., 1. lpp.


title: Council Directive of 30 March 1971 amending the Directives of 14 June 1966 on the marketing of beet seed, fodder plant seed, cereal seed and seed potatoes, the Directive of 30 June 1969 on the marketing of seed of oil and fibre plants and the Directive of 29 September 1970 on the marketing of vegetable seed

text:
Svarīgs juridisks paziņojums

|

31971L0162

Oficiālais Vēstnesis L 087 , 17/04/1971 Lpp. 0024 - 0028 Speciālizdevums dāņu valodā: Sērija I Nodaļa 1971(I) Lpp. 0209  Speciālizdevums angļu valodā: Sērija I Nodaļa 1971(I) Lpp. 0232  Speciālizdevums grieķu valodā Nodaļa 03 Sējums 6 Lpp. 0176  Speciālizdevums spāņu valodā: Nodaļa 03 Sējums 4 Lpp. 0171  Speciālizdevums portugāļu valodā Nodaļa 03 Sējums 4 Lpp. 0171  Speciālizdevums somu valodā: Nodaļa 3 Sējums 3 Lpp. 0182  Speciālizdevums zviedru valodā: Nodaļa 3 Sējums 3 Lpp. 0182

		Padomes Direktīva(1971. gada 30. marts),ar ko groza 1966. gada 14. jūnija Direktīvu par biešu, lopbarības augu, graudaugu sēklu un sēklas kartupeļu tirdzniecību, 1969. gada 30. jūnija Direktīvu par eļļas augu un šķiedraugu sēklu tirdzniecību un 1970. gada 29. septembra Direktīvu par dārzeņu sēklu tirdzniecību(71/162/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 43. un 100. pantu,ņemot vērā Komisijas priekšlikumu,ņemot vērā Asamblejas atzinumu [1],ņemot vērā Ekonomikas un sociālo lietu komitejas atzinumu,tā kā turpmāk izklāstīto apsvērumu dēļ ir lietderīgi grozīt dažus noteikumus Padomes 1966. gada 14. jūnija Direktīvā par biešu sēklu tirdzniecību [2], kas grozīta ar 1969. gada 18. februāra Direktīvu [3], par lopbarības augu sēklu tirdzniecību [4], kas grozīta ar 1969. gada 18. februāra Direktīvu [5], par graudaugu sēklu tirdzniecību [6], kas grozīta ar 1969. gada 18. februāra Direktīvu [7], un par sēklas kartupeļu tirdzniecību [8], kas grozīta ar 1969. gada 18. februāra Direktīvu [9], kā arī ar 1969. gada 30. jūnija Direktīvu [10] par eļļas augu un šķiedraugu sēklu tirdzniecību un 1970. gada 29. septembra Direktīvu [11] par dārzeņu sēklu tirdzniecību;tā kā Padomes 1970. gada 29. septembra Direktīva [12] paredz kopējo lauksaimniecības augu šķirņu katalogu;tā kā paātrinātā kārtībā pielikumos jāveicina tehniskie grozījumi;tā kā turpmāk atļauj uzlīmējamo etiķešu izmantošanu;tā kā jāpaplašina noteikumi par salīdzinošiem testiem;tā kā ir lietderīgi iedalīt dažas lopbarības augu ģintis dažādās vissvarīgākajās lauksaimniecības šķirnēs, kā arī grozīt dažus tehniskos noteikumus;tā kā šī direktīva nav noteikusi rīcinaugu un sezama šķirnes attiecībā uz eļļas augu un šķiedraugu sēklām; tā kā, no otras puses, ir lietderīgi paredzēt īpašus noteikumus attiecībā uz vienmāju kaņepēm,IR PIEŅĒMUSI ŠO DIREKTĪVU.1. pants1966. gada 14. jūnija Direktīvu par biešu sēklu tirdzniecību groza šādi:1. Direktīvas 6. pantu aizstāj ar šādu:"Pieprasot ģenealoģisko komponentu aprakstu, pēc selekcionāra prasības dalībvalstis nodrošina tā konfidenciālu pielietošanu."2. Direktīvas 11. panta 1. punkta a) apakšpunkta vārdus"sertificētām sēklām;"papildina ar vārdiem:"atļauj uzlīmējamo etiķešu izmantošanu; tās pielieto atbilstoši oficiālām plombām;".3. Direktīvas 16. panta 2. punkta pēdējā teikumā norādīto datumu aizstāj ar "1972. gada 1. jūlijs".4. Direktīvas 20. panta 1. punktu aizstāj ar šādu:"1. Kopienā veic Kopienas salīdzinošos testus, lai veiktu pārbaudē atlasīto sertificēto biešu sēklu paraugu pēckontroli. Veicot pēckontroles testus, pārbauda atbilstību nosacījumiem, kuri attiecas uz sēklām. Par testu rīkošanas pasākumiem un to rezultātiem paziņo 21. pantā minētajai komitejai."5. Direktīvas 21. pantam pievieno šādu pantu:"21.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehnikas atziņām."2. pants1966. gada 14. jūnija Direktīvu par lopbarības augu sēklu tirdzniecību groza šādi:1. Direktīvas 2. panta 1. punkta A daļas a) apakšpunktā vārdus"Agrostis spec. | smilgas" |aizstāj ar šādiem vārdiem:"Agrostis canina L. ssp. canina Hwd. | suņu smilga |Agrostis gigantea Roth | baltā smilga |Agrostis stolonifera L. | loņu smilga |Agrostis tenius Sibth. | parastā smilga." |2. Direktīvas 2. panta 1. punkta A daļas a) apakšpunktā vārdus"Lolium spec. | airenes" |aizstāj ar šādiem vārdiem:"Lolium multiflorum Lam. | daudzziedu airene (ieskaitot viengadīgo) |Lolium perenne L. | ganību airene |Lolium x hybridum Hausskn. | hibrīdairene." |3. Direktīvas 2. panta 1. punkta A daļas a) apakšpunktā vārdus"Poa spec. | skarene" |aizstāj ar šādiem vārdiem:"Poa annua L. | maura skarene |Poa nemoralis L. | birztalu skarene |Poa palustris L. | purva skarene |Poa pratensis L. | pļavas skarene |Poa trivialis L. | parastā skarene." |4. Direktīvas 2. panta 1. punkta A daļas b) apakšpunktā vārdus"Lupinus spec., izņemot Lupinus perennis L. | lupīnas, izņemot daudzgadīgo lupīnu" |aizstāj ar šādiem vārdiem:"Lupinus albus L. | baltā lupīna |Lupinus angustifolius L. | šaurlapu lupīna |Lupinus luteus L. | dzeltenā lupīna." |5. Direktīvas 2. panta 1. punkta A daļas b) apakšpunktā vārdus"Vicia spec., izņemot Vicia faba major L. | vīķi un pupas, izņemot rupjsēklu pupas" |aizstāj ar šādiem vārdiem:"Vicia faba L. ssp. faba var. equina Pers. | vidējrupjsēklu pupas |Vicia faba L. var minor (Peterm.) bull. | sīkgraudu pupas |Vicia pannonica Crantz | ungāru vīķi |Vicia sativa L. | sējas vīķi |Vicia villosa Roth | smilts vīķi." |6. Direktīvas 3. panta 1. punktā vārdus"Lolium spec." |aizstāj ar šādiem vārdiem:"Lolium multiflorum Lam. |Lolium perenne L. |Lolium x hybridum Hausskn." |7. Direktīvas 6. pantu aizstāj ar šādu:"Pieprasot ģenealoģisko komponentu aprakstu, pēc selekcionāra prasības dalībvalstis nodrošina tā konfidenciālu pielietošanu."8. Direktīvas 10. panta 1. punkta a) apakšpunktā vārdu"komercsēklām"papildina ar:"atļauj uzlīmējamo etiķešu izmantošanu, tās pielieto atbilstoši oficiālām plombām;".9. Direktīvas 16. panta 2. punkta pēdējā teikumā norādīto datumu aizstāj ar "1972. gada 1. jūlijs".10. Direktīvas 20. panta 1. punktu aizstāj ar šādu:"1. Kopienā izdara Kopienas salīdzinošus testus, lai veiktu bāzes sēklu paraugu pēckontroli, izņemot hibrīdšķirņu vai sintētisko šķirņu paraugus, un pārbaudē atlasīto sertificēto lopbarības augu sēklu paraugu pēckontroli. Veicot pēckontroles testus, pārbauda atbilstību nosacījumiem, kuri attiecas uz sēklām. Par testu rīkošanas pasākumiem un to rezultātiem paziņo 21. pantā minētajai komitejai."11. Direktīvas 21. pantam pievieno šādu pantu:"21.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehnikas atziņām."12. Direktīvas II pielikuma I daļas A sadaļas 3. punkta a) apakšpunktā vārdus "Agrostis gigantea Roth" aizstāj ar vārdiem "Agrostis alba", bet vārdus "Lolium multiflorum Lam." – ar vārdiem "Lolium multiflorum spec.".13. Direktīvas II pielikuma I daļas A sadaļas 3. punkta b) apakšpunktā ciparu "1,5" aizstāj ar ciparu "0,1", ar ko norāda maksimālo nezāļu sēklu sastāvu Hedysarum coronarium L.14. Direktīvas II pielikuma I daļas B sadaļas 3. punktu papildina šādi:"f) Rumex obstusifolius un Rumex crispus sēklu skaits 5 gramu paraugā nedrīkst pārsniegt 2."15. Direktīvas II pielikuma I daļas C sadaļas 3. punkta a) apakšpunkta tekstu aizstāj ar šādu:"a) Citas krāsas sēklu procents nedrīkst pārsniegt 2 attiecībā uz rūgto lupīnu un 1 – citām lupīnām."16. Direktīvas II pielikuma III daļas 4. panta a) apakšpunkta tekstu aizstāj ar šādu:"Citas krāsas sēklu procents nedrīkst pārsniegt 4 attiecībā uz rūgto lupīnu un 2 – citām lupīnām."17. Direktīvas IV pielikuma A sadaļas a) apakšpunktam pievieno šādu punktu:"10. Stiebrzāļu šķirņu sēklas, kuru saimnieciskās īpašības nav pārbaudītas saskaņā ar Padomes 1970. gada 29. septembra [13] Direktīvas par kopējo lauksaimniecības augu šķirņu katalogu 4. panta 2. punkta a) apakšpunktu: "nav paredzētas rupjās lopbarības ražošanai"."3. pants1966. gada 14. jūnija Direktīvu par graudaugu sēklu tirdzniecību groza šādi:1. Direktīvas 2. panta 1. punkta A sadaļā vārdus"Zea mays L. | kukurūza" |aizstāj ar šādiem vārdiem:"Zea mays L., izņemot Zea mays convar microsperma (Koern) un Zea mays convar saccharata (Koern) | kukurūza, izņemot plīsējkukurūzu un cukurkukurūzu." |2. Direktīvas 6. pantu aizstāj ar šādu:"Pieprasot ģenealoģisko komponentu aprakstu, pēc selekcionāra pieprasījuma dalībvalstis nodrošina tā konfidenciālu pielietošanu."3. Direktīvas 10. panta 1. punkta a) apakšpunktā vārdus"otrās paaudzes;"papildina ar:"atļauj uzlīmējamo etiķešu izmantošanu; tās pielieto atbilstoši oficiālām plombām;".4. Direktīvas 16. panta 2. punkta pēdējā teikumā norādīto datumu aizstāj ar "1972. gada 1. jūlijs".5. Direktīvas 20. panta 1. punktu aizstāj ar šādu:"Kopienā izdara Kopienas salīdzinošos testus, lai veiktu bāzes sēklu paraugu pēckontroli, izņemot hibrīdšķirņu vai sintētisku šķirņu paraugus, un pārbaudē atlasīto sertificēto labības sēklu paraugu pēckontroli. Veicot pēckontroles testus, pārbauda atbilstību nosacījumiem, kuri attiecas uz sēklām. Par testu rīkošanas pasākumiem un to rezultātiem paziņo 21. pantā minētajai komitejai."6. Direktīvas 21. pantam pievieno šādu pantu:"21.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehnikas atziņām."4. pants1966. gada 14. jūnija Direktīvu par sēklas kartupeļu tirdzniecību groza šādi:1. Svītro 5. pantu.2. Direktīvas 14. panta 1. punktu papildina šādi:"Atbilstību citiem I pielikumā paredzētajiem minimālajiem nosacījumiem pārbauda arī salīdzinošajos testos."3. Direktīvas 15. panta 2. punkta pēdējā teikumā norādīto datumu aizstāj ar "1972. gada 1. jūlijs".4. Direktīvas 19. pantam pievieno šādu pantu:"19.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehniskās atziņām."5. pants1969. gada 30. jūnija Direktīvu par eļļas augu un šķiedraugu sēklu tirdzniecību groza šādi:1. Direktīvas 2. pantā svītro vārdus "Ricinus communis L. – rīcinaugs" un "Sesamum orientale L. – sezams", kā arī visas norādes uz rīcinaugu un sezamu.2. Direktīvas 2. panta 1. punktu papildina:a) B iedaļas b) punktu ar vārdiem:"vai, attiecīgajā gadījumā, "trešās paaudzes sertificētās sēklas";"b) liekot C iedaļas vārda "kaņepes" priekšā vārdu "divmāju";c) D iedaļā aiz vārda "zemesrieksti" vārdus "vienmāju kaņepes";d) D iedaļas b) punktu aiz vārdiem"otrās paaudzes sertificētās sēklas"ar vārdiem:"vai, attiecīgajā gadījumā, "trešās paaudzes sertificēto sēklu"; kategorijas";e) E iedaļas b) punktu ar vārdiem:"vai, attiecīgajā gadījumā, kas paredzētas "trešās paaudzes sertificēto sēklu"; kategorijas sēklu ražošanai";f) E iedaļu ar šādu punktu:"E iedaļas a) punkts otrās paaudzes sertificētās sēklas (vienmāju kaņepes) – sēklas:a) kuru izcelšanās ir tieši no pirmās paaudzes sertificētām sēklām, ko izveido un oficiāli kontrolē ar īpašu nolūku, lai iegūtu otrās paaudzes sertificētās sēklas;b) ko paredz tādu kaņepju ražošanai, kuras novāc ziedēšanas laikā;c) kas atbilst I un II pielikumā paredzētajiem nosacījumiem attiecībā uz sertificētām sēklām und) ko oficiālā pārbaudē atzīst par atbilstošām attiecībā uz iepriekš minētajiem nosacījumiem."3. Direktīvas 6. pantu aizstāj šādi:"Pieprasot ģenealoģisko komponentu aprakstu, pēc selekcionāra prasības dalībvalstis nodrošina tā konfidenciālu pielietošanu."4. Direktīvas 10. panta 1. punktu aiz vārda"komercsēklām"papildina šādi:"atļauj uzlīmējamo etiķešu izmantošanu; tās pielieto atbilstoši oficiālām plombām;".5. Direktīvas 15. panta 2. punkta pēdējā teikumā norādīto datumu aizstāj ar "1973. gada 1. jūlijs".6. Direktīvas 19. panta 1. punktu aizstāj ar šādu:"1. Kopienā izdara Kopienas salīdzinošos testus, lai veiktu bāzes sēklu paraugu pēckontroli, izņemot hibrīdšķirņu vai sintētisko šķirņu paraugus, un pārbaudē atlasīto visu veidu eļļas augu un šķiedraugu šķirņu sertificēto sēklu paraugu pēckontroli. Veicot pēckontroles testus, pārbauda atbilstību nosacījumiem, kuri attiecas uz sēklām. Par testu rīkošanas pasākumiem un to rezultātiem paziņo 20. pantā minētajai komitejai."7. Direktīvas 20. pantam pievieno šādu pantu:"20.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehnikas atziņām."8. Direktīvas I pielikuma 5. punktā un II pielikuma 1. daļas A sadaļas 2. punktā svītro vārdus "rīcinaugs" un "Ricinus communis", "Sesamum orientale L.", un visas attiecīgās pozīcijas.9. Direktīvas II pielikuma 1. daļas B sadaļas 2. punkta e) apakšpunktā vārdus "Linum usitatissimum" aizstāj ar vārdiem "Cannabis sativa".6. pants1970. gada 29. septembra Direktīvu par dārzeņu sēklu tirdzniecību groza šādi:1. Direktīvas 39. panta 1. punktu aizstāj ar šādu:"1. Kopienā izdara Kopienas salīdzinošos testus, lai veiktu bāzes sēklu paraugu pēckontroli, izņemot hibrīdšķirņu vai sintētisko šķirņu paraugus, un pārbaudē atlasīto sertificēto vai standarta dārzeņu sēklu paraugu pēckontroli. Veicot pēckontroles testus, pārbauda atbilstību nosacījumiem, kuri attiecas uz sēklām. Par testu rīkošanas pasākumiem un to rezultātiem paziņo 40. pantā minētajai komitejai."2. Direktīvas 40. pantam pievieno šādu pantu:"40.a pantsPadome pieņem visus pielikumos izdarāmos grozījumus, ievērojot Komisijas priekšlikumu un atbilstīgi pašreizējām zinātnes un tehnikas atziņām."7. pantsDalībvalstīs stājas spēkā normatīvie un administratīvie akti, kas nepieciešami, lai izpildītu:a) no 1970. gada 1. jūlija – 1. panta 3. punkta, 2. panta 9. punkta, 3. panta 4. punkta, 4. panta 3. punkta un 5. panta 1. punkta, 2. punkta un 7. punkta noteikumus;b) ne vēlāk kā no 1972. gada 1. jūlija – 1. panta 1. punkta, 2. panta 7. punkta un 17. punkta, 3. panta 2. punkta, 4. panta 1. punkta, 5. panta 3. punkta un 6. panta noteikumus;c) ne vēlāk kā no 1971. gada 1. jūlija – pārējos šīs direktīvas noteikumus.8. pantsŠī direktīva ir adresēta dalībvalstīm.Briselē, 1971. gada 30. martāPadomes vārdā —priekšsēdētājsM. Schumann[1] OV C 101, 4.8.1970., 44. lpp.[2] OV 125, 11.7.1966., 2290./66. lpp.[3] OV L 48, 26.2.1969., 4. lpp.[4] OV 125, 11.7.1966., 2298./66. lpp.[5] OV L 48, 26.2.1969., 8. lpp.[6] OV 125, 11.7.1966., 2309./66. lpp.[7] OV L 48, 26.2.1969., 1. lpp.[8] OV 125, 11.7.1966., 2320./66. lpp.[9] OV L 48, 26.2.1969., 7. lpp.[10] OV L 169, 10.7.1969., 3. lpp.[11] OV L 225, 12.10.1970., 7. lpp.[12] OV L 225, 12.10.1970., 1. lpp.[13] OV L 225, 12.10.1970., 1. lpp.--------------------------------------------------


title: Komisijas Direktīva 2007/17/EK ( 2007. gada 22. marts ), ar ko groza Padomes Direktīvu 76/768/EEK par kosmētikas līdzekļiem, lai tās III un VI pielikumu pielāgotu tehnikas attīstībai (Dokuments attiecas uz EEZ )

text:
               23.3.2007

               LV

               Eiropas Savienības Oficiālais Vēstnesis

               L 82/27

         KOMISIJAS DIREKTĪVA 2007/17/EK
   (2007. gada 22. marts),
   ar ko groza Padomes Direktīvu 76/768/EEK par kosmētikas līdzekļiem, lai tās III un VI pielikumu pielāgotu tehnikas attīstībai
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu attiecībā uz kosmētikas līdzekļiem (1), un jo īpaši tās 8. panta 2. punktu,
   apspriedusies ar Zinātnisko komiteju patērētājiem paredzēto preču jautājumos,
   tā kā:

               (1)

               Direktīvas 76/768/EEK VI pielikumā noteikts saraksts ar kosmētikas līdzekļos atļautajiem konservantiem. VI pielikumā uzskaitītās vielas, kas atzīmētas ar simbolu (*), citiem mērķiem kā konservācija var izmantot tādā koncentrācijā, kura atšķiras no minētajā pielikumā noteiktās, ja šis īpašais mērķis ir redzams līdzekļa noformējumā. Tomēr šo vielu izmantošana var būt ierobežota citos minētās direktīvas pielikumos.

               (2)

               VI pielikumā uzskaitītās vielas, kas nav atzīmētas ar simbolu (*), drīkst izmantot tikai koncentrācijā, kas noteikta minētajā pielikumā, un, ja šīs vielas tiek lietotas citiem īpašiem mērķiem, tiek piemēroti arī pārējie pielikumā noteiktie ierobežojumi.

               (3)

               Zinātniskā komiteja patērētājiem paredzēto preču jautājumos, turpmāk tekstā – ZKPPJ, ir sniegusi atzinumu, kurā tā paziņo, ka VI pielikumā noteiktie ierobežojumi attiecībā uz izmantošanas līmeni un brīdinājumi ir jāpiemēro arī tad, ja konservanti, kas atzīmēti ar simbolu (*), tiek izmantoti citiem īpašiem mērķiem.

               (4)

               Tādēļ Komisija aicināja ražotājus iesniegt drošības dokumentus attiecībā uz vielām, kas apzīmētas ar simbolu (*), ja tās tiek izmantotas lielākā koncentrācijā citiem īpašiem mērķiem.

               (5)

               Pamatojoties uz šiem drošības dokumentiem, ZKPPJ secināja, ka atsevišķu VI pielikumā minēto konservantu izmantošana citiem īpašiem mērķiem lielākā koncentrācijā ir droša.

               (6)

               Šiem konservantiem, ja tos izmanto citiem īpašiem mērķiem, Direktīvas 76/768/EEK III pielikumā ir jānosaka drošas koncentrācijas robežas. Skaidrības labad attiecībā uz atbilstīgajiem ierakstiem III pielikumā ir jānorāda, ka tā pati viela ir ierakstīta minētās direktīvas VI pielikumā.

               (7)

               Uz vielām, ko ZKPPJ neatzina par drošām, ja tās izmanto citiem īpašiem mērķiem citā koncentrācijā kā VI pielikumā noteiktā, jāattiecina ierobežojumi, kas minētajā pielikumā noteikti konservantu izmantošanai. Tādēļ pie šīm vielām VI pielikumā ir jāsvītro simbols (*).

               (8)

               Konsekvences nolūkos visas VI pielikumā uzskaitītās vielas, ko var pievienot arī kosmētikai citiem īpašiem mērķiem augstākā koncentrācijā, nekā minētajā pielikumā noteiktā, jāapzīmē ar simbolu (*).

               (9)

               Turklāt ZKPPJ uzskatīja, ka ir droši palielināt benzoskābes un tās nātrija sāls maksimālo pieļaujamo koncentrāciju noskalošanai paredzētajos līdzekļos un mutes dobuma higiēnas līdzekļos, kā arī palielināt cinka piritiona maksimālo pieļaujamo koncentrāciju noskalošanai paredzētajos matu kopšanas līdzekļos, ja minētās vielas izmanto kā konservantus. Tādēļ ir lietderīgi attiecīgi grozīt Direktīvas 76/768/EEK VI pielikuma atsauces numurus 1 un 8.

               (10)

               Tāpat ZKPPJ uzskata, ka metildibromglutaronitrilu nedrīkst pievienot nevienam kosmētikas līdzeklim, jo nav noteikts tā drošs izmantošanas līmenis nenoskalojamos un noskalošanai paredzētos kosmētikas līdzekļos. Tādēļ šī viela ir jāsvītro no Direktīvas 76/768/EEK VI pielikuma atsauces numura 36.

               (11)

               Tādēļ attiecīgi jāgroza Direktīva 76/768/EEK.

               (12)

               Šajā direktīvā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 76/768/EEK III un VI pielikumu groza saskaņā ar šīs direktīvas pielikumu.
   2. pants
   Dalībvalstis veic visus vajadzīgos pasākumus, lai nodrošinātu, ka no 2008. gada 23. marta Kopienas ražotāji vai importētāji, kas veic uzņēmējdarbību Kopienā, nelaiž tirgū kosmētikas līdzekļus, kuri neatbilst šīs direktīvas prasībām.
   Dalībvalstis veic visus vajadzīgos pasākumus, lai nodrošinātu, ka minētie līdzekļi netiek pārdoti vai nogādāti gala patērētājam pēc 2008. gada 23. jūnija.
   3. pants
   1.   Dalībvalstis nodrošina, ka stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2007. gada 23. septembrim. Dalībvalstis nekavējoties dara zināmus Komisijai minēto tiesību aktu tekstus, kā arī minēto aktu un šīs direktīvas atbilstības tabulu.
   Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka to, kā izdarīt šādas atsauces.
   2.   Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.
   4. pants
   Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   5. pants
   Šī direktīva ir adresēta dalībvalstīm.

      Briselē, 2007. gada 22. martā

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 262, 27.9.1976., 169. lpp. Direktīvā jaunākie grozījumi izdarīti ar Komisijas Direktīvu 2007/1/EK (OV L 25, 1.2.2007., 9. lpp.).
   PIELIKUMS
   Direktīvu 76/768/EEK groza šādi:

               1)

               Direktīvas III pielikuma 1. daļu groza šādi:
               Atsauces numurus 98 līdz 101 pievieno šādi:

                           Atsauces Nr.

                           Viela

                           Ierobežojumi

                           Kosmētikas līdzekļa marķējumā norādāmie lietošanas nosacījumi un brīdinājumi

                           Pielietošanas un/vai izmantošanas joma

                           Maksimāli pieļaujamā koncentrācija gatavos kosmētikas līdzekļos

                           Citi ierobežojumi un prasības

                           a

                           b

                           c

                           d

                           e

                           f

                           “98

                           Salicilskābe (1)

                           (CAS Nr. 69-72-7)

                                       a)

                                       Noskalošanai paredzētie matu kopšanas līdzekļi

                                       b)

                                       Citi līdzekļi

                                       a)

                                       3,0 %

                                       b)

                                       2,0 %

                           Neizmantot līdzekļos bērniem līdz trīs gadu vecumam, izņemot šampūnus.
                           Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā.

                           Nelietot bērniem vecumā līdz trim gadiem (2)

                           99

                           Neorganiskie sulfīti un bisulfīti (3)

                                       a)

                                       Oksidatīvi matu krāsošanas līdzekļi

                                       b)

                                       Matu iztaisnošanas līdzekļi

                                       c)

                                       Paštonējošie līdzekļi sejai

                                       d)

                                       Citi paštonējošie līdzekļi

                                       a)

                                       0,67 % kā brīvs SO2

                                       b)

                                       6,7 % kā brīvs SO2

                                       c)

                                       0,45 % kā brīvs SO2

                                       d)

                                       0,40 % kā brīvs SO2

                           Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā.

                           100

                           Triklokarbāns (4)

                           (CAS Nr. 101-20-2)

                           Noskalošanai paredzētie līdzekļi

                           1,5 %

                           Tīrības kritēriji:

                                       3,3',4,4'-Tetrahlorazobenzols < 1 ppm

                                       3,3',4,4'-Tetrahlorazoksibenzols < 1 ppm

                                 Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā.

                           101

                           Cinka piritions (5)

                           (CAS Nr. 13463-41-7)

                           Matu kopšanas līdzekļi, kurus nenoskalo

                           0,1 %

                           Citiem mērķiem, kas nav mērķis kavēt mikroorganismu attīstību līdzeklī. Šim mērķim jābūt redzamam līdzekļa noformējumā.

               2)

               Direktīvas VI pielikuma 1. daļu groza šādi:

                           a)

                           Slejā b svītro simbolu “(*)” attiecībā uz atsauces numuriem 1, 2, 4, 7, 12, 14, 18, 19, 21, 22, 24, 25, 26, 27, 28, 29, 30, 32, 33, 35, 37, 42 un 47.

                           b)

                           Slejā b simbolu “(*)” pievieno attiecībā uz atsauces numuriem 5 un 43.

                           c)

                           Atsauces numuru 1 aizstāj ar šādu:

                                       Atsauces Nr.

                                       Viela

                                       Maksimāli pieļaujamā koncentrācija

                                       Ierobežojumi un prasības

                                       Kosmētikas līdzekļa marķējumā norādāmie lietošanas nosacījumi un brīdinājumi

                                       a

                                       b

                                       c

                                       d

                                       e

                                       “1

                                       Benzoskābe (CAS Nr. 65-85-0) un tās nātrija sāls (CAS Nr. 532-32-1)

                                       Noskalošanai paredzēti līdzekļi, izņemot mutes dobuma higiēnas līdzekļus: 2,5 % (skābe)
                                       Mutes dobuma higiēnas līdzekļi: 1,7 % (skābe)
                                       Līdzekļi, kuri nav paredzēti noskalošanai: 0,5 % (skābe)

                                       1a

                                       Benzoskābes sāļi, kas nav uzskaitīti pie atsauces numura 1, un benzoskābes esteri

                                       0,5 % (skābe)”

                           d)

                           Atsauces numuru 8 aizstāj ar šādu:

                                       Atsauces Nr.

                                       Viela

                                       Maksimāli pieļaujamā koncentrācija

                                       Ierobežojumi un prasības

                                       Kosmētikas līdzekļa marķējumā norādāmie lietošanas nosacījumi un brīdinājumi

                                       a

                                       b

                                       c

                                       d

                                       e

                                       “8

                                       Cinka piritions (*)
                                       (CAS Nr. 13463-41-7)

                                       Matu kopšanas līdzekļi: 1,0 %
                                       Citi līdzekļi: 0,5 %

                                       Tikai līdzekļi, kas paredzēti noskalošanai.
                                       Nedrīkst izmantot mutes dobuma higiēnas līdzekļos.”

                           e)

                           Svītro atsauces numuru 36.

      (1)  Kā konservants, sk. VI pielikuma 1. daļas Nr. 3.

      (2)  Tikai līdzekļiem, kuri var tikt izmantoti bērniem vecumā līdz trim gadiem un kuri nonāk ilgstošā saskarē ar ādu.

      (3)  Kā konservants, sk. VI pielikuma 1. daļas Nr. 9.

      (4)  Kā konservants, sk. VI pielikuma 1. daļas Nr. 23.

      (5)  Kā konservants, sk. VI pielikuma 1. daļas Nr. 8.”.


title: Padomes Divpadsmitā Uzņēmējdarbības Tiesību direktīva (1989. gada 21. decembris) par viena īpašnieka sabiedrībām ar ierobežotu atbildību

text:
Svarīgs juridisks paziņojums

|

31989L0667

Oficiālais Vēstnesis L 395 , 30/12/1989 Lpp. 0040 - 0042 Speciālizdevums somu valodā: Nodaļa 17 Sējums 1 Lpp. 0103  Speciālizdevums zviedru valodā: Nodaļa 17 Sējums 1 Lpp. 0103

		Padomes Divpadsmitā Uzņēmējdarbības Tiesību direktīva(1989. gada 21. decembris)par viena īpašnieka sabiedrībām ar ierobežotu atbildību(89/667/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, un jo īpaši tā 54. pantu,ņemot vērā Komisijas priekšlikumu [1],sadarbībā ar Eiropas Parlamentu [2],ņemot vērā Ekonomikas un sociālo lietu komitejas atzinumu [3],tā kā būtu jākoordinē daži nodrošinājumi, ko dalībvalstis prasa no sabiedrībām, kas definētas Līguma 58. panta otrajā daļā, lai aizsargātu dalībnieku un citu personu intereses, nolūkā šos nodrošinājumus vienādot visā Kopienā;tā kā šajā jomā Direktīvas 68/151/EEK [4] un 78/660/EEK [5], kurās jaunākie grozījumi izdarīti ar Spānijas un Portugāles Pievienošanās aktu, un Direktīva 83/349/EEK [6], kas grozīta ar Spānijas un Portugāles Pievienošanās aktu, par atklātības prasībām, saistību spēkā esamību, atzīšanu par neesošu, gada pārskatiem un kopsavilkuma pārskatiem attiecas uz visām kapitālsabiedrībām; tā kā Direktīvas 77/91/EEK [7] un 78/855/EEK [8], kurās jaunākie grozījumi izdarīti ar Spānijas un Portugāles Pievienošanās aktu, un Direktīva 82/891/EEK [9] par sabiedrību dibināšanu un kapitālu, apvienošanos un sadalīšanos attiecas tikai uz akciju sabiedrībām;tā kā Padome tās 1986. gada 3. novembra rezolūcijā ir apstiprinājusi rīcības programmu [10] maziem un vidējiem uzņēmumiem (MVU);tā kā dažu dalībvalstu pēdējo gadu tiesību aktu reformas, kas pieļauj viena īpašnieka sabiedrības ar ierobežotu atbildību, radījušas atšķirības dalībvalstu tiesību aktos;tā kā ir svarīgi radīt juridisku līdzekli, kas ļautu ierobežot individuālu uzņēmēju atbildību visā Kopienā, neskarot dalībvalstu tiesību aktus, kuri izņēmuma gadījumos prasa šim uzņēmējam būt atbildīgam par sava uzņēmuma saistībām;tā kā sabiedrība ar ierobežotu atbildību var būt viena īpašnieka sabiedrība kopš dibināšanas vai par tādu kļūt, ja tā kapitāla daļas nonāk viena kapitāla daļu īpašnieka īpašumā; tā kā līdz turpmākai valstu tiesību aktu koordinācijai attiecībā uz grupām, dalībvalstis var noteikt īpašus noteikumus un sodus gadījumos, kad kāda fiziska persona ir vairāku sabiedrību vienīgais īpašnieks vai kad viena īpašnieka sabiedrība vai kāda cita juridiska persona ir sabiedrības vienīgais īpašnieks; tā kā vienīgais šā noteikuma mērķis ir pievērst uzmanību atšķirībām, kas pašlaik pastāv dažos valstu tiesību aktos; tā kā šajā nolūkā dalībvalstis īpašos gadījumos var ierobežot viena īpašnieka sabiedrību darbību vai atcelt ierobežojumus vienīgo īpašnieku atbildībai; tā kā dalībvalstīm ir tiesības pieņemt noteikumus, lai nodrošinātos pret apdraudējumu, ko viena īpašnieka sabiedrības var radīt tādēļ, ka tām ir tikai viens īpašnieks, īpaši, lai nodrošinātu parakstītā kapitāla samaksu;tā kā tam, ka visas kapitāla daļas nonāk viena dalībnieka īpašumā un vienīgā īpašnieka personas datiem jābūt atklātiem, ievadot tos reģistrā, kas ir pieejams sabiedrībai;tā kā vienīgā īpašnieka lēmumi, ko viņš pieņem kopsapulces statusā, jānoformē rakstiski;tā kā līgumi starp vienīgo īpašnieku un viņa sabiedrību, kuru viņš pārstāv, arī jānoformē rakstiski, ja vien šie līgumi nav saistīti ar kārtējām darbībām, ko veic parastos apstākļos,IR PIEŅĒMUSI ŠO DIREKTĪVU.1. pantsKoordinācijas pasākumi, kas paredzēti šajā direktīvā, attiecas uz dalībvalstu normatīvajiem un administratīvajiem aktiem, kas skar šādu veidu sabiedrības:- Vācijā:,- Beļģijā:Société privée à responsabilité limitéede besloten vennootschap met beperkte aansprakelijkheid,- Dānijā:Anpartsselskaber,- Spānijā:,- Francijā:,- Grieķijā:,- Īrijā:,- Itālijā:,- Luksemburgā:,- Nīderlandē:,- Portugālē:,- Apvienotajā Karalistē:.2. pants1. Sabiedrībai var būt viens īpašnieks jau kopš tās dibināšanas un arī tad, ja visas kapitāla daļas nonāk vienas personas īpašumā (viena īpašnieka sabiedrība).2. Kamēr nav veikta valstu tiesību aktu koordinācija attiecībā uz sabiedrību grupām, dalībvalstis var paredzēt īpašus noteikumus vai sankcijas gadījumiem, ja:a) fiziska persona ir vairāku sabiedrību vienīgais īpašnieks;b) viena īpašnieka sabiedrība vai kāda cita juridiska persona ir vienīgais sabiedrības īpašnieks.3. pantsJa sabiedrība kļūst par viena īpašnieka sabiedrību tāpēc, ka tās kapitāla daļas nonāk vienas personas īpašumā, tad tas kopā ar vienīgā īpašnieka personas datiem jānorāda lietā vai jāievada reģistrā, kā paredzēts Direktīvas 68/151/EEK 3. panta 1. un 2. punktā, vai arī jāievada reģistrā, ko veido sabiedrība un kas ir publiski pieejams.4. pants1. Vienīgajam īpašniekam ir sabiedrības kopsapulces pilnvaras.2. Vienīgā īpašnieka pieņemtos lēmumus jomā, kas norādīta 1. punktā, protokolē vai noformē rakstiski.5. pants1. Līgumus starp vienīgo īpašnieku un viņa sabiedrību, kuru viņš pārstāv, protokolē vai noformē rakstiski.2. Dalībvalstīm nav jāpiemēro 1. punkts attiecībā uz kārtējām darbībām, ko veic parastos apstākļos.6. pantsJa dalībvalstis pieļauj, ka viena īpašnieka sabiedrības, kā tās definētas 2. panta 1. punktā, var būt arī akciju sabiedrības, piemēro šo direktīvu.7. pantsDalībvalstij nav jāpieļauj viena īpašnieka sabiedrību dibināšana, ja tās tiesību akti paredz, ka individuāls uzņēmējs var dibināt uzņēmumu, kura saistības ir ierobežotas līdz summai, kas paredzēta noteiktai darbībai, ar nosacījumu, ka šādiem uzņēmumiem nosaka garantijas, kas ir līdzvērtīgas tām, ko paredz šī direktīva vai citi Kopienas noteikumi, kurus piemēro 1. pantā norādītajām sabiedrībām.8. pants1. Dalībvalstīs stājas spēkā normatīvi un administratīvi akti, kas vajadzīgi, lai līdz 1992. gada 1. janvārim izpildītu šīs direktīvas prasības. Par to tās tūlīt informē Komisiju.2. Dalībvalstis var noteikt, ka līdz 1993. gada 1. janvārim šo direktīvu nepiemēro sabiedrībām, kas pastāv jau 1992. gada 1. janvārī.3. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.9. pantsŠī direktīva ir adresēta dalībvalstīm.Briselē, 1989. gada 21. decembrīPadomes vārdā —priekšsēdētājaE. Cresson[1] OV C 173, 2.7.1988., 10. lpp.[2] OV C 96, 17.4.1989., 92. lpp., unOV C 291, 20.11.1989., 53. lpp.[3] OV C 318, 12.12.1988., 9. lpp.[4] OV L 65, 14.3.1968., 8. lpp.[5] OV L 222, 14.8.1978., 11. lpp.[6] OV L 193, 18.7.1983., 1. lpp.[7] OV L 26, 30.1.1977., 1. lpp.[8] OV L 295, 20.10.1978., 36. lpp.[9] OV L 378, 31.12.1982., 47. lpp.[10] OV C 287, 14.11.1986., 1. lpp.--------------------------------------------------